Tyskland ved OL

Tyske udøvere har deltaget i de fleste olympiske lege siden de første moderne lege i 1896. Tyskland har arrangeret tre olympiske lege, Vinter-OL 1936 i Garmisch-Partenkirchen, Sommer-OL 1936 i Berlin og Sommer-OL 1972 i München. Tyskland var desuden blevet valgt til at arrangere Sommer-OL 1916 som blev aflyst på grund af første verdenskrig samt Vinter-OL 1940 som blev aflyst grundet anden Verdenskrig. Efter verdenskrigene blev Tyskland udelukket fra OL i 1920, 1924 og 1948. 

Fra og med Vinter-OL 1956 til og med Sommer-OL 1964 deltog tyske udøvere som Tysklands forenede hold. Fra og med Vinter-OL 1968 til og med Sommer-OL 1988 deltog to separate tyske hold, Vesttyskland og Østtyskland. Mens landet var delt, boykottede de tyske stater hvert sit sommer-OL; i 1980 var Vesttyskland en af de 65 nationer som deltog i Den internationale boykot af sommer-OL 1980 i protest mod Sovjetunionens invasion af Afghanistan, og i 1984 var Østtyskland med Sovjetunionen og flere andre i boykotten af Sommer-OL i Los Angeles.

Udøvere for de forskellige tyske hold har totalt vundet 1681 medaljer, hvoraf 547 guld, 567 sølv og 567 bronze. IOK deler disse medaljer blandt fire landekoder; Tyskland – GER (1896–1952, 1992–), Tysklands forenede hold – EUA (1956–1964), Vesttyskland – FRG (1968–1988) og Østtyskland – GDR (1968–1988).

Den tyske deling efter anden Verdenskrig 
Efter at tyske organisationer var blevet opløst af de allierede i 1947, erkendte IOK i 1950 det omorganisere Nationales Olympisches Komitee für Deutschland som national olympisk komité for hele Tyskland med base i Vesttyskland. På grund af den kolde krig blev den øst-tyske stat, Den Tyske Demokratiske Republik, dannet i oktober 1949 og en separat national olympisk komité for Østtyskland blev etableret i 1951. Den blev ikke anerkendt med det samme af IOK, som frem til 1965 krævede at udøvere fra Østtysklands olympiske komité skulle slå sig sammen med det tyske hold repræsenteret af komitéen i Vesttyskland. Dette hold deltog fra 1956 til 1964, og er af IOK i eftertid givet navnet Tysklands forenede hold (Équipe Unifiée d'Allemande – EUA), men blev på den tiden kun betegnet som Tyskland – GER. 

Som et resultat af at Tyskland blev delt, deltog to uafhængige tyske hold fra 1968 til 1988 i hver af legene; de originale betegnelser var GER for Forbundsrepublikken Tyskland (Vesttyskland) og GDR for den tyske demokratiske republik (Østtyskland). I 1980 blev den vest-tyske koden forandret til FRG, og IOK har i eftertid benyttet koden for hele perioden. Østtyskland sluttet med at eksistere i 1990, og staten blev indlemmet i Forbundsrepublikken Tyskland. Tyskland blev fra og med Vinter-OL 1992 igen repræsenteret af et hold betegnet som GER.

Tidlig på 1950-tallet havde det fransk-besatte Saarland sin egen nationale olympiske komité og deltog under Sommer-OL i 1952, før de blev med som en del af Tysklands forenede hold i 1956 og blev indlemmet i Vesttyskland i 1957.

Medaljeoversigt

Eksterne henvisninger 
 Tysklands OL-statistik  på Sports-reference.com (inkluderer Tysklands forenede hold)
 Vesttysklands OL-statistik  på Sports-reference.com
 Østtysklands OL-statistik  på Sports-reference.com 

 
 
 
OL